Iekārtas darbību (smakas parādīšanos vai dūņu koncentrācijas pārlieku augšanu) ieteicams pārbaudīt aptuveni reizi mēnesī, bet kompresora darbību – aptuveni divas reizes mēnesī. Mehānisko piemaisījumu uztveršanas grozu iesakām pārbaudīt un iztukšot pēc nepieciešamības, t.i., lai tas nenosprostojas. Ja attīrītais ūdens tiek novadīts uz infiltrācijas lauku vai objektā uzstādīta sūkņa stacija, arī tos vajadzētu pārbaudīt periodiski – infiltrācijas laukā pēc pareizas iekārtas izmantošanas nevajadzētu būt nogulsnēm vai citām piesārņojošām vielām, bet sūkņa pludiņam jāatrodas virs ūdens līmeņa.